[{"text_idx": "#000002", "text": "Mae'r gwobrau yn rhoi sylw i lwyddiannau pobl yng Nghymru mewn saith categori gwahanol, ac fe gafodd y seremoni wobrwyo, sydd yn ei thrydedd flwyddyn, ei chreu i gydnabod ymdrechion a chyfraniadau pobl o bob cefndir."}, {"text_idx": "#000003", "text": "Dywedodd y Prif Weinidog, Carwyn Jones: \"Unwaith eto, mae teilyngwyr gwobrau Dewi Sant yn griw eithriadol o bobl. Bydd hi'n anodd dewis yr enillwyr; mae pob un ohonyn nhw'n gaffaeliad i Gymru."}, {"text_idx": "#000004", "text": "\"Hoffwn ddiolch i bawb a enwebodd rhywun yn y gwobrau eleni, rydych chi wedi cyflwyno pobl wych. Rwy'n edrych ymlaen at nodi'r hyn maen nhw wedi'i gyflawni yn y brif seremoni wobrwyo ym mis Mawrth.\""}, {"text_idx": "#000007", "text": "Yn yr un categori hefyd mae Cwnstabl Owen Davies a Chwnstabl Rhiannon Hurst, Swyddogion yr Heddlu gyda Heddlu Gwent - sydd wedi eu henwebu am eu ro\u0302l arwrol wrth helpu i achub bywydau wyth aelod o'r un teulu mewn ty\u0302 ar da\u0302n yng Nghasnewydd."}, {"text_idx": "#000009", "text": "Hefyd yn yr un categori mae Janet Williams, gofalwraig maeth o Borthmadog, sydd wedi bod yn ofalwraig maeth i dros 100 o blant dros y 35 mlynedd diwethaf a sefydlu Cymdeithas Gofalwyr Maeth Gwynedd, a Dave Cooke, sylfaenydd elusen 'Operation Christmas Child' a Teams4u."}, {"text_idx": "#000010", "text": "Mae'r arweinydd cerddorfa Owain Arwel Hughes CBE, wedi ei enwebu am ei wasanaeth eithriadol i fyd cerddoriaeth yng Nghymru a thu hwnt yn y categori Diwylliant, ynghyd a'r cerddor Gruff Rhys, sydd wedi ei enwebu am fod yn 'eicon Cymreig i gerddgarwyr ar draws y byd'; ac am ei lwyddiant gyda'r Super Furry Animals a'i waith gyda Theatr Genedlaethol Cymru a Sherman Cymru."}, {"text_idx": "#000011", "text": "Hefyd yn yr un categori mae Owen Sheers, y bardd o'r Fenni, wedi ei enwebu am ei waith fel bardd ac awdur."}, {"text_idx": "#000014", "text": "Yn yr un categori hefyd mae'r garddwriaethwr Ian Sturrock. Mae wedi ei enwebu am ei fodel busnes unigryw o ddiogelu a gwerthu mathau o goed ffrwythau Cymreig, gwarchod garddwriaeth Gymreig a chodi ymwybyddiaeth y cyhoedd o bwysigrwydd tyfu eu cynnyrch eu hunain."}, {"text_idx": "#000015", "text": "Geraint Davies, peiriannydd fideo - o Ynys Mo\u0302n, wedi ei enwebu am ei ro\u0302l wrth ddatblygu elfen o'r ap fideo amser real, Periscope."}, {"text_idx": "#000018", "text": "Yn y categori Rhyngwladol mae'r cynhyrchydd teledu o Gastell-nedd, Julie Gardner MBE. Mae hi wedi ei henwebu am ei gwaith i godi proffil cynhyrchu drama\u0302u teledu yng Nghymru ledled y byd."}, {"text_idx": "#000019", "text": "Hefyd yn yr un categori mae Dewi Rogers, arbenigwr rheoli dw\u0302r - sydd wedi ei enwebu am ei waith fel arbenigwr ym maes rheoli dw\u0302r sydd wedi cydnabyddiaeth ryngwladol."}, {"text_idx": "#000020", "text": "Y trydydd enw ar y rhestr fer yn y maes hwn yw'r actor Matthew Rhys, sydd yn wreiddiol o Gaerdydd. Mae wedi ei enwebu am ddefnyddio ei statws i hyrwyddo Cymru a Chymreictod gartref a thramor."}, {"text_idx": "#000021", "text": "Does dim syndod fod un enw amlwg yn ymddangos yn y categori Chwaraeon - ac enw Gareth Bale y pe\u0302l-droediwr rhyngwladol yw hwnnw. Mae wedi ei enwebu am ei ro\u0302l fel pe\u0302l-droediwr blaenllaw ac am helpu Cymru i gyrraedd prif bencampwriaeth am y tro cyntaf ers 1958."}, {"text_idx": "#000022", "text": "Enw arall sydd ar y rhestr fer a hefyd wedi cynorthwyo Cymru i brofi llwyddiant ym myd y bel gron ydi Chris Coleman, Rheolwr Ti\u0302m Pe\u0302l-droed Cymru. Mae yntau wedi ei enwebu am ei ro\u0302l yn arwain ti\u0302m pe\u0302l-droed Cymru i'r Bencampwriaeth Ewropeaidd yn 2016."}, {"text_idx": "#000023", "text": "Y trydydd enw ar y rhestr yn y categori Chwaraeon ydi Dan Biggar y chwaraewr rygbi rhyngwladol o Abertawe. Mae wedi ei enwebu am ei gyfraniad i lwyddiant Cymru ym Mhencampwriaeth Rygbi'r Byd yn 2015."}, {"text_idx": "#000027", "text": "Prif StraeonBangor: Miloedd yn gorymdeithio dros Gymru annibynnolCyhoeddwyd16 awr yn o\u0302lAnafiadau difrifol i ddwy, 11, ar o\u0302l gwrthdrawiadCyhoeddwyd15 awr yn o\u0302l'Mewn ac allan o'r ysbyty gydag haint dw\u0302r cronig'Cyhoeddwyd23 awr yn o\u0302l"}, {"text_idx": "#000033", "text": "Ifan Phillips a'i bositifrwydd i'r dyfodol"}, {"text_idx": "#000035", "text": "Siarad am dy ffydd? Haws dweud na gwneud!"}, {"text_idx": "#000039", "text": "Lluniau: Gw\u0302yl Fwyd y Fenni"}]